બગી વસાહતના દરવાજાની બહાર નીકળે એ પહેલાં જ, બગીના પાટિયા સાથે ચપ્પટ થઈને છૂપાયેલા વલ્કન કુટુંબે પાછળની શેરીઓમાંથી સતત આવી રહેલા રાઇફલ અને પિસ્તોલના અવાજો સાંભળ્યા. એ અવાજોનો અર્થ એ હતો કે એમોન ગેટે, વિલિ હેસ, એલ્બર્ટ હુજર, હોર્સ્ટ પિલારઝિક અને બીજા સેંકડો જર્મનો વસાહતના માળિયા, ફૉલ્સ સિલિંગ અને ભોંયરામાં પડેલા કરંડિયા જેવી જગ્યાઓ પર તૂટી પડ્યા હતા. આખો દિવસ આશાભરી શાંતિ જાળવીને સંતાઈને બેઠેલા લોકોને શોધવાના કામમાં તેઓ લાગી પડ્યા હતા.